સ્વામી મનુવર્યજી જેમના ગુરુ અને દાદાજી બંને થાય છે, એવા આચાર્ય બિરજુ મહારાજે જણાવ્યું કે યોગના માધ્યમથી વ્યક્તિ સ્વસ્થ-તંદુરસ્ત રહી શકે છે. પ્રાણ ઉપર સંયમ કેળવવાની શક્તિ માનવમાં જ છે એટલે કે, શ્વાસ સંતુલિત કરવાની શક્તિ માનવ પાસે છે. આનાથી લાગણીઓનું પણ સંતુલન થાય છે અને બધી જ ગ્રંથીઓ લાગણી સાથે જોડાયેલી છે. વર્તમાન સમયમાં તણાવ વગેરે રોગો લોકોમાં વધી રહ્યાં છે ત્યારે તણાવથી મુક્ત થવા માટે બે શ્વાસ વચ્ચે સહજ કુંભક ક્રિયા કરવી જોઈએ. રાત્રે જમણા પડખે અને દિવસે ડાબા પડખે સૂવું જોઈએ. સાથે જ સૂક્ષ્મ આહાર અને શક્તિનો વ્યય અટકે તે માટે પ્રયાસ કરવો જોઈએ. એટલે કે, યોગ્ય આહાર, વિહાર હોવો જોઈએ. પાંચ મિનિટનો ઊંડો શ્વાસ પણ સ્ટ્રેસમાં ફાયદો આપશે.